
LĪGUMA projekts
      		par materiālu un reaģentu iegāde nhDNS laboratorijas vajadzībām
Rīgā,										2024. gada ____. ________
Valsts tiesu ekspertīžu birojs, reģ. Nr.90000355941, adrese: Invalīdu iela 1, Rīga, LV-1013, Mairas Čentorickas personā, kura rīkojas atbilstīgi nolikumam, (turpmāk – Pircējs), no vienas puses, un 
Sabiedrība ar ierobežotu atbildību ”Adrona” reģ. Nr. 40003624468, adrese: Kalnciema 209, Rīga, 
LV -1046, tās valdes locekļa Agra Kļaviņa personā, kurš rīkojas atbilstīgi statūtiem (turpmāk – Pārdevējs), no otras puses (abi kopā turpmāk – Puses),
[bookmark: _Hlk182236723]pamatojoties uz iepirkuma procedūras – Publisko iepirkumu likuma atklāta konkursa kārtībā  “Materiālu un reaģentu iegāde nhDNS laboratorijas vajadzībām” (iepirkuma identifikācijas Nr.VTEB/2024/9)    (turpmāk – Iepirkums), rezultātiem, izsakot savu brīvu gribu – bez maldības, viltus vai spaidiem, noslēdz šāda satura līgumu (turpmāk – Līgums).

1. Līguma priekšmets
1.1. [bookmark: _Hlk173795642][bookmark: _Hlk184222722][bookmark: _Hlk184222536]Līguma priekšmets ir Materiālu un reaģentu iegāde nhDNS laboratorijas vajadzībām 6. daļā - Materiāli un reaģenti ģenētiskajam analizatoram (turpmāk – Preces), atbilstoši Līguma pielikumā noteiktajam tehniskajam piedāvājumam un piedāvātajai cenai. 
1.2. Preču cena sevī ietver piegādes izmaksas, kā arī visus nodokļu, nodevu un citus maksājumus.

2. Līgumsumma un norēķinu kārtība
2.1. Līguma summa bez pievienotās vērtības nodokļa (turpmāk – PVN) ir EUR 3348,00 (trīs tūkstoši trīs simti četrdesmit astoņi euro, 00 centi), atbilstoši Līguma pielikumā piedāvātajai līgumcenai. Papildus Līgumcenai Pasūtītājs maksā PVN likmi 21% apmērā, jeb EUR 703.08 (septiņi simti trīs euro, 08 centi).  Līguma summa kopā ar PVN ir EUR 4051,08 (četri tūkstoši piecdesmit viens euro, 08 centi).
2.2. Ja saskaņā ar normatīvajiem aktiem turpmāk tiek grozīta PVN likme (vai Preču piegādi sāk aplikt ar PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Līguma summa (kā arī jebkuru Līgumā noteikto daļējo maksājumu apmērs vai Preču atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.3. Gadījumā, ja Projekta piešķirtā finansējuma ietvarā realizētai Preču iegādei Pircējam nav piešķirts nepieciešamais finansējums, Pircējs ir tiesīgs atteikties no kādas pozīcijas Līguma priekšmeta iegādē. 
2.4. Pircējs šī līguma 2.1. punktā noteikto Līguma summu apmaksā 5 (piecu) darbdienu laikā pēc Pārdevēja rēķina un Preču pieņemšanas – nodošanas akta saņemšanas.
2.5. Pārdevējs rēķinā norāda Līguma numuru, Līguma noslēgšanas datumu un Līguma priekšmetu. Pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu.
2.6. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi: pasts@vteb.gov.lv.
2.7. Pircējs rēķinu apmaksā, pārskaitot naudu uz Līgumā norādīto Pārdevēja kontu bankā. Rēķins uzskatāms par apmaksātu brīdī, kad Pircējs ir veicis pārskaitījumu uz Līgumā norādīto Pārdevēja kontu bankā. 

3. Preces pieņemšana – nodošana
3.1. Pārdevējs Preču piegādi veic ne vēlāk kā 4 (četru) nedēļu laikā no Līguma stāšanās spēkā, iepriekš ar Pircēju saskaņojot laiku. 
3.2. Preču piegādes vieta: Valsts tiesu ekspertīžu birojs, Invalīdu ielā 1, Rīgā.
3.3. Vienlaicīgi ar Precēm Pārdevējs, ja tāda ir, nodod Pircējam visu ar Precēm saistīto dokumentāciju (ar tulkojumu latviešu valodā) un garantijas dokumentāciju.
3.4. Pircējs ir tiesīgs Preču atbilstību Līgumam izvērtēšanu veikt 3 (trīs) darbdienu laikā.
3.5. Preču pieņemšanu – nodošanu noformē, abpusēji parakstot Preču pieņemšanas – nodošanas aktu. Ja preču pieņemšanas – nodošanas ietvaros Pircējs konstatē neatbilstības (iztrūkums u.c.), Pārdevējs tās novērš pēc iespējas īsākā laikā, par ko Puses vienojas.
3.6. Ja Precēm konstatētās neatbilstības netiek novērstas Līguma 3.5. punktā noteiktajā termiņā, Pārdevējs piegādā Pircējam tādu pašu jaunu Preci.
3.7. Jautājumus par Preču atbilstību Līguma noteikumiem Puses risina, savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina konstatētās neatbilstības, Pārdevējs novērš attiecīgos trūkumus un Pircēja noteiktā termiņā un kārtībā sedz eksperta pieaicināšanas izmaksas.

4. Pārdevēja saistības
4.1. Pārdevējs apņemas veikt savlaicīgu un kvalitatīvu Preču piegādi Līgumā noteiktajos termiņos un kārtībā.
4.2. Pārdevējs apņemas pieņemt atpakaļ Preces gadījumā, ja tās neatbilst Līguma prasībām, atgriežot Pircējam veikto samaksu un sedzot Pircējam nodarītos zaudējumus.
4.3. Ja Pircējs lauž Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto apmaksu. 
4.4. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
4.5. Pārdevējs apņemas nekavējoties, bet ne vēlāk kā 3 (trīs) darbdienu laikā rakstveidā informēt Pircēju, ja Līguma izpildes laikā: 
4.5.1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
4.5.2. Pārdevēja saimnieciskā darbība tiek apturēta;
4.5.3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju).
4.6. Pārdevējs papildus minētajām saistībām apņemas: 
4.6.1. Pilnā apmērā segt Pircējam no šī Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja vainas vai bezdarbības rezultātā;
4.6.2. Nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu).
4.7. Pārdevējs apņemas bez Pircēja iepriekšējas rakstveida piekrišanas neizpaust jebkādu informāciju par Pircēju, ko tas ieguvis Līguma izpildes gaitā. Šis nosacījums ir spēkā gan Līguma izpildes laikā, gan pēc Pušu saistību pilnīgas izpildes.
4.8. Pārdevējs apņemas neizpaust personas datus, kas Pārdevējam kļuva zināmi sakarā ar šī Līguma izpildi, atbilstoši spēkā esošo normatīvo aktu prasībām.
4.9. Pārdevējs ir tiesīgs vienpusēji izbeigt Līgumu bez Pircēja piekrišanas, ja Pircējs bez pamatojuma nav ievērojis Līgumā noteikto: aizkavē maksājumus vairāk kā 30 (trīsdesmit) dienas vai nepilda citas Līgumā noteiktās saistības.

5. Pircēja saistības
5.1. Pircējs apņemas veikt samaksu par kvalitatīvu Preču piegādi Līgumā noteiktajos termiņos un kārtībā.
5.2. Pircējs apņemas savlaicīgi atbilstīgi Līguma nosacījumiem un pasūtījumam veikt Pārdevēja piegādāto Preču pieņemšanu.
5.3. Pircējs ir tiesīgs izvirzīt pretenziju Pārdevējam vai atteikties no Preču pieņemšanas, ja Precēm ir novērojami bojājumi vai citi trūkumi.
5.4. [bookmark: _Hlk118295063]Pircējs ir tiesīgs atkāpties no Līguma, par to rakstiski paziņojot Pārdevējam, šādos gadījumos:
5.4.1. Pārdevējs ir nokavējis izpildes termiņu vairāk par 30 (trīsdesmit) dienām un termiņa kavējumā nav vainojams pats Pircējs;
5.4.2. ja Pārdevējs neievēro Līguma 3.6. apakšpunktā noteikto un atkārtoti piegādā Preces, kuras neatbilst Līguma pielikumā noteiktajai tehniskajai specifikācijai un tehniskajam piedāvājumam;
5.4.3. ja Pārdevējs kavē Līguma 3.5., 3.6. un/vai 5.1. apakšpunktos norādītos termiņus ilgāk par 30 (trīsdesmit) dienām.
5.4.4. Preces neatbilst Līgumam un šī neatbilstība nav vai nevar tikt novērsta Līguma  paredzētajā termiņā un neatbilstībā nav vainojams pats Pircējs;
5.4.5. Pārdevējs Līguma izpildes laikā sniedzis nepatiesas vai nepilnīgas ziņas vai apliecinājumus;
5.4.6. [bookmark: _Hlk118296193]Pārdevējs Līguma izpildes laikā veicis prettiesisku darbību;
5.4.7. bez Pircēja piekrišanas ir ierosināts Pārdevēja tiesiskās aizsardzības process;
5.4.8. ja Pārdevēja saimnieciskā darbība ir apturēta ilgāk par 2 (divām) nedēļām;
5.4.9. ir pasludināts Pārdevēja maksātnespējas process vai iestājas citi apstākļi, kas liedz vai liegs Pārdevējam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;
5.4.10. Pārdevējs pārkāpj vai nepilda citu būtisku Līgumā paredzētu pienākumu;
5.4.11. Pārdevējs Pircējam nodarījis zaudējumus;
5.4.12. Pārdevējs ir patvaļīgi pārtraucis Līguma izpildi, tai skaitā, ja Pārdevējs nav sasniedzams juridiskajā adresē;
5.4.13. ārējā normatīvajā aktā noteiktajos gadījumos;
5.4.14. ja Līgumu nav iespējams izpildīt tādēļ, ka Pārdevējam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pārdevēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Pārdevējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
5.5. Papildus Līguma 6.6.apakšpunktā noteiktajiem gadījumiem, Līgumu var izbeigt šādos gadījumos: 
5.5.1. turpmāku Līguma izpildi padara neiespējamu nepārvarama vara;
5.5.2. Pircējam objektīvu iemeslu dēļ ir nepieciešams Līgumu izbeigt un Pircējs par to ir paziņojis Pārdevējam 10 (desmit) dienas pirms Līguma izbeigšanas.  Pircējam ir tiesības nodot ar šo Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem, kā arī tiesības no šī Līguma izrietošo maksājumu piedziņu vai visu prasījumu nodot (cedēt) trešajām personām.

6. Apakšuzņēmēji

6.1. [bookmark: _Hlk125721352]Pārdevējs nav tiesīgs bez saskaņošanas ar Pircēju veikt Pārdevēja piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pircējs var prasīt apakšuzņēmēja viedokli par nomaiņas iemesliem. Pārdevējam ir pienākums saskaņot ar Pircēju papildu apakšuzņēmēju iesaistīšanu Līguma izpildē. 
6.2. Pircējs nepiekrīt Pārdevēja piedāvājumā norādīto apakšuzņēmēju nomaiņai, ja pastāv kāds no šādiem nosacījumiem:
6.2.1. Pārdevēja piedāvātais apakšuzņēmējs neatbilst tām Iepirkuma dokumentos noteiktajām prasībām, kas attiecas uz Pārdevēja apakšuzņēmēju;
6.2.2. tiek nomainīts apakšuzņēmējs, uz kura iespējām Pārdevējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Pārdevējs atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
6.2.3. piedāvātais apakšuzņēmējs, kura izpildāmās Līguma daļas vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
6.2.4. apakšuzņēmēja maiņas rezultātā tiktu izdarīti tādi grozījumi Pārdevēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājumu vērtēšanas kritērijiem.
6.3. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Pārdevēja tehniskajā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.4. Jaunā apakšuzņēmēja atbilstību Pircējs pārbauda saskaņā ar Publisko iepirkumu likuma 62.panta piekto daļu.

7. Pušu mantiskā atbildība

7.1. Ja Puses kādu no Līguma izrietošajām saistībām izpilda nepienācīgi vai neizpilda noteiktajā termiņā,  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās līgumsummas par katru nokavēto dienu, bet ne vairāk kā 10% (desmit procentus) no pamatparāda vai galvenās saistības apmēra.
7.2. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
7.3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas citādāk.
7.4. Pircējs ir tiesīgs ieturēt līgumsodu, veicot savstarpējos norēķinus ar Pārdevēju.

8. Nepārvarama vara
8.1. Puses ir atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, īpašie valsts aizlieguma akti (karantīnas pasludināšana, neparedzēts tirdzniecības operāciju aizliegums u.tml.), civiliedzīvotāju nemieri, streiki, sakaru un kredītiestāžu darbība.
8.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
8.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
8.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

9. Līguma grozījumu izdarīšana 
9.1. Puses ir tiesīgi izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), ievērojot Publisko iepirkumu likuma 61.panta prasības, un ja veiktie grozījumi atbilst kaut vienam no šādiem gadījumiem:
9.1.1. grozījumi ir nebūtiski;
9.1.2. grozījumi ir būtiski, un tie ir paredzēti Līgumā;
9.1.3. grozījumi tiek izdarīti Līguma 9.4.punktā minētajā gadījumā neatkarīgi no tā, vai tie ir būtiski vai nebūtiski. 
9.2. Līguma grozījumi ir būtiski jebkurā no šādiem gadījumiem:
9.2.1. grozītie Līguma noteikumi, ja tie būtu bijuši paredzēti iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;
9.2.2. Līgumā ietver papildu pakalpojumus vai piegādes, ko neparedz sākotnēji noslēgtais Līgums;
9.2.3. iepirkumā izraudzīto pretendentu aizstāj ar citu.
9.3. Būtiski Līguma grozījumi ir pieļaujami šādos gadījumos:
9.3.1. iepirkuma dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
9.3.2. grozījumi ir nepieciešami tādu iemeslu dēļ, kurus Pircējs iepriekš nevarēja paredzēt, nepārsniedzot Publisko iepirkumu likuma 61.panta ceturtajā daļā noteikto apmēru secīgi veiktajiem grozījumiem;
9.3.3. iepirkumā izraudzīto pretendentu (Pārdevēju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkuma likuma 42.panta otrajā daļā minētie pretendentu izslēgšanas iemesli, kurus Pircējs sākotnēji ietvēris paziņojumā par līgumu vai Iepirkuma dokumentos.
9.4. Līguma izpildes laikā var tikt veikti grozījumi saskaņā ar Publisko iepirkumu likuma 61.panta piektās daļas nosacījumiem, nepārsniedzot 10 (desmit) % no sākotnējās Līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
9.5. Pārdevējam ir tiesības līguma izpildes laikā aizstāt kādu no precēm ar ekvivalentu preci, kas atbilst tehniskajā specifikācijā izvirzītajām minimālajām prasībām, kā arī nepārsniedz sākotnēji piedāvātās preces cenu, gadījumā, ja kāda no precēm tirgū nav pieejama vai iestājušies neparedzēti apstākļi, un Pārdevējs to dokumentāli apliecina.  


10. Citi noteikumi
10.1. Ar Līguma izpildi saistītos jautājumus risina Pušu pārstāvji: 
10.1.1. Pircēja pārstāvis ir Marita Sutra, tālr. 67517759, e-pasta adrese: marita.sutra@vteb.gov.lv;   
10.1.2. Pārdevēja pārstāvis ir Signe Vadone, tālr. 26112517, e-pasta adrese: signe@adrona.lv .
10.2. Līguma 10.1.1. un 10.1.2. apakšpunktā noteiktie pārstāvji: 
10.2.1. kontaktējas par Līguma izpildes jautājumiem; 
10.2.2. koordinē kvalitatīvu Līguma izpildi; 
10.2.3. risina citus ar Līguma izpildi saistītus organizatoriskus jautājumus; 
10.2.4. īsteno Līgumā noteiktās pārstāvju funkcijas; 
10.2.5. 3 (trīs) darbdienu laikā paraksta no Līguma saistību izpildes izrietošos aktus. 
10.3. Jebkuri paziņojumi saistībā ar Līguma izpildi, ja vien Līgumā nav paredzēta cita kārtība, ir nosūtāmi uz Līguma 10.1.1 un 10.1.2 apakšpunktos norādītajām elektroniskā pasta adresēm. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.
10.4. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
10.5. Ja rodas strīds par Līguma saistību saturu, Līguma noteikumu interpretācijā Puses piemēro sarunas procedūras noteikumus un Pārdevēja iepriekš iesniegto piedāvājumu.
10.6. Līgums sastādīts latviešu valodā uz 5 (piecām) lapām, divos eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir divi pielikumi uz 5 (piecas) lapām.

11. Pušu rekvizīti un paraksti
	Pircējs:	
Valsts tiesu ekspertīžu birojs
Reģ. Nr. 90000355941
adrese: Invalīdu iela 1, 
Rīga, LV-1013
Valsts kase
Kods: TRELLV22
Konts: LV60TREL2190459003000
___________________________
Vadītāja M.Čentoricka

	
	Pārdevējs:
SIA “Adrona”
Reģ. Nr. 40003624468
Adrese: Kalnciema 209, 
Rīga, LV -1046	
A/S “SEB banka”,
Bankas kods UNLALV2X	
Konta Nr.: LV15UNLA0050002583594	
______________________________
Valdes loceklis Agris Kļaviņš


Pielikumā: 
1. Tehniskais piedāvājums 
2. Finanšu piedāvājums

Dokuments parakstīts elektroniski ar drošu elektronisko parakstu un satur laika zīmogu

